**NORDENTOFTPRISEN 2023**

Vi ønsker hermed at opfordre til indstillinger til Nordentoftprisen. I år uddeles prisen til en praktiker som har ydet en prisværdig indsats inden for området af selvmordsforebyggelse.

Nordentoftprisen er blevet indstiftet af Foreningen til Undervisning og Forskning i Selvmordsforebyggelse (FUFS) for at markere Professor Merete Nordentoft’s store indsats for forebyggelse af selvmord herhjemme både forsknings- og forebyggelsesmæssigt. Prisens formål er at synliggøre det selvmordsforebyggende arbejde i et bredere offentligt forum.

Prisen består af en check på 10.000 kr. som overdrages ved den årlige netværksdag for de Selvmordsforebyggende Klinikker den 2. november, 2022 i Aalborg.

**Formålet med prisen**

Formålet er at vise anerkendelse for en særlig, ’prisværdig’ indsats indenfor de seneste år på det selvmordsforebyggende område med vægt på forskning og udvikling. Dette inkluderer også indsatser indenfor praksisfeltet. I ulige år uddeles prisen til en praktiker og i lige år uddeles prisen til en forsker. I 2023 uddeles prisen således til en praktiker.

Af **praktikere forventes det** at, kandidaten har bidraget med udvikling, udbredelse samt evt. implementering af innovativ intervention/indsats/idé med henblik på at fremme eller formidle selvmordsforebyggelse i Danmark.

**Krav til skriftlig indstilling**

* Kort beskrivelse af projektet.
* Argumentation, motivation for indstilling med særligt fokus på nyhedsværdi/innovation/omfanget af indsatsen/hvilken forskel gør indsatsen og for hvem.
* Bilag (link, dokumentation).
* Indstillingen bør max. fylde 1 side.

**Indstillingsfristen er den 26. juni, 2023.** Indstillingen bedes sendt via e-mail til: Annette.Erlangsen@regionh.dk

**Valg af prismodtager**

En komité nedsat af FUFS vurderer indkomne indstillinger og udpeger prismodtager.

**Tidligere modtagere af Nordentoftprisen:**

2013: Elene Fleischer

2014: Annette Erlangsen

2015: Lone Fogholm

2016: Erik Christiansen

2017: Jan-Henrik Winsløv

2018: Niels Buus

2019: Livslinien

2020: Trine Madsen

2021: Kate Aamund

2022: Charlotte Mühlmann